У паняцця ёсць і іншыя значэнні, гл. Воўкаўшчына.

**Во́ўкаўшчына** (трансліт.: *Voŭkaŭščyna*, руск.: Волковщина) — вёска ў Маладзечанскім раёне Мінскай вобласці. Уваходзіць у склад Красненскага сельсавета. Знаходзіцца за 23 км на паўднёвы ўсход ад Маладзечна, 55 км ад Мінска.

Гісторыя
--------

У 1567 г. ўпамінаецца ў перапісе літоўскага войска як маёнтак у Мінскім ваяводства ВКЛ.

Пасля 2-га падзелу Рэчы Паспалітай (1793) у Расійскай імперыі. У 2-й пал. XIX ст. вёска — цэнтр аднайменнага маёнтка Воўкаўшчына (яна ж Навасёлкі) у Краснасельскай воласці Вілейскага павета Віленскай губерні. У 1861 г. маёнтак, 31 жыхар, уласнасць памешчыка Юркевіча. Пасля адмены прыгону (1861) вёска ўвайшла ў склад Уланаўшчынскай сельскай грамады. У пач. XX ст. вёска ў Красненскай воласці. Побач размяшчаўся маёнтак памешчыка Маргалі, які меў тут 476 дзесяцін зямлі. 

З лютага да снежня 1918 г. вёска акупіравана войскамі кайзераўскай Германіі. З студзеня 1919 года ў БССР. З ліпеня 1919 г. да ліпеня 1920 г. і з кастрычніка 1920 г. тэрыторыя занята польскімі войскамі. 

З 1921 года вёска ў складзе Польскай Рэспублікі, Віленскага ваяводства, Вілейскага павета, з 1927 года ў Маладзечанскім павеце, гміны Краснае.

З 1939 г. ў БССР, з 12 кастрычніка 1940 г. ва Уланаўшчынскім сельсавеце Радашковіцкага раёна Вілейскай вобласці. З канца чэрвеня 1941 г. да пачатку ліпеня 1944 г. акупіравана нацыстамі, якія загубілі 2 жыхароў, 8 вяскоўцаў загінулі на фронце. З 20 верасня 1944 г. ў Маладзечанскай вобласці. У 1949 г. створаны калгас «32-я гадаўшчына Кастрычніка». З 16 ліпеня 1954 г. ў Красненскім сельсавеце, з 20 студзеня 1960 г. ў Маладзечанскім раёне Мінскай вобласці. Землі знаходзіліся ў складзе калгаса «Прагрэс».

Насельніцтва
------------

* 1866 год — 4 жыхары, 1 двор.
* 1897 год — 100 жыхароў, 18 двароў.
* 1904 год — 95 жыхароў.
* 1921 год — 111 жыхароў, 23 двары.
* 1931 год — 129 жыхароў, 27 двароў.
* 1969 год — 169 жыхароў, 41 двор.
* 2001 год — 52 жыхары, 25 гаспадарак.
* 2010 год — 27 жыхароў, 13 гаспадарак.
* 2019 год — 7 чал.

Заўвагі
-------

1. ↑  Назвы населеных пунктаў Рэспублікі Беларусь: Мінская вобласць: нарматыўны даведнік / І. А. Гапоненка, І. Л. Капылоў, В. П. Лемцюгова і інш.; пад рэд. В. П. Лемцюговай. — Мн.: Тэхналогія, 2003. — 604 с. ISBN 985-458-054-7. (DJVU)
2. ↑  Wykaz miejscowości Rzeczypospolitej Polskiej, Warszawa 1938, wolumin — 1, s. 58.
3. ↑
4. ↑
5. ↑  Skorowidz miejscowości Rzeczypospolitej Polskiej — Tom VII — Część II — Ziemia Wileńska — Powiaty: Brasław, Duniłowicze, Brasław i Wilejka, Główny Urząd Statystyczny Rzeczypospolitej Polskiej, Warszawa 1923, s 84.
6. ↑  Wykaz miejscowości Rzeczypospolitej Polskiej, Warszawa 1938, wolumin — 1, s. 28

Літаратура
----------

* Wołkowszczyzna, folwark, powiat wilejski, gmina Krasnesioło // Słownik geograficzny Królestwa Polskiego i innych krajów słowiańskich. Tom XIII: Warmbrun — Worowo (польск.). — Warszawa, 1893. — S. 874.
* Гарады і вёскі Беларусі: Энцыклапедыя. Т. 8: Мінская вобласць, кн. 3 / рэдкал.: Т. У. Бялова (дырэктар) і інш. — Мн.: Беларуская Энцыклапедыя імя Петруся Броўкі, 2012. — 624 с.: іл. — 2 000 экз. — ISBN 978-985-11-0636-9.

Спасылкі
--------

* Лагатып Вікісховішча На Вікісховішчы пакуль няма медыяфайлаў па тэме, але Вы можаце загрузіць іх

| ⛭**Красненскі сельсавет** |
| --- |
| Цэнтр | Краснае |
| Аграгарадкі | Відзеўшчына |
| Вёскі | 
* Абрэмаўшчына
* Баяры
* Воўкаўшчына
* Гірдзі
* Грунцішкі
* Івонцавічы
* Іўкі
* Казлы
* Калошаўшчына
* Канчаны
* Касцюшкі
* Красоўшчына
* Кромаўшчына
* Ласі
* Мазалі
* Малашкі
* Малыя Кашэўнікі
* Плябань
* Равякі
* Ракуцёўшчына
* Свечкі
* Сурынты
* Сухадольшчына
* Татаршчына
* Уланаўшчына
* Уша

 |